stanford-oval/wikipedia huggingface dataset:
לארס אמיל יוהנסן

לארס אמיל יוהנסן (בגרינלנדית: Lars Emil Johansen; נולד ב-24 בספטמבר 1946) הוא פוליטיקאי שכיהן כראש הממשלה השני של גרינלנד, בשנים 1991–1997. יוהנסן היה יו"ר המפלגה הפוליטית סיומוט בין השנים 1987 - 1997. לפני הקמתו של הלאנדסטינג, ייצג את גרינלנד בפרלמנט של דנמרק משנת 1973, תפקיד בו חזר לכהן מ-2001 ועד לשנת 2011.
יוהנסן נולד באישׂורסואיט, יישוב קטן ליד אומאנק שבמחוז קאסויצופ (כיום במחוז אוואנאטה), בנו של הסוחר כריסטיאן יוהנסן והמיילדת אליזבת יוהנסן; אמו הייתה חברת מועצת המדינה הנשית הראשונה בשנים 1959–1975. בשנת 1970, סיים את לימודיו כמורה, ושנה לאחר מכן הוא נבחר למועצת המדינה של גרינלנד, הרשות המקומית החזקה ביותר בגרינלנד לפני הקמתה של הלאנדסטינג (הפרלמנט של גרינלנד).
הוא מונה למפקד במסדר הדני דאנברוג (Dannebrog), ובמסדר הנורווגי המלכותי להצטיינות. כמו כן הוא קיבל שתי מדליות הצטיינות לאומיות מממשלת גרינלנד: זהובה וכסופה.
| --- | --- |
בקרת זהויות :  GND: 1139733877  LCCN: no2017165067  VIAF: 6221150567625706370001   WorldCat (עם VIAF): 6221150567625706370001 
ערך זה הוא קצרמרבנושא פוליטיקאים ובנושא גרינלנדים. אתם מוזמנים לתרום לוויקיפדיה ו.
כלום לא קרה

"כלום לא קרה" הוא שיר שהוקלט על ידי הזמרת-יוצרת הישראלית איגי וקסמן. הוא יצא לאור ב-15 בינואר 2023, בהוצאת חברת התקליטים ITModels, כסינגל שלא מתוך האלבום. את השיר כתבו, הלחינו והפיקו איגי וקסמן, דולב רם ופן חזות. השיר יצא שנה לאחר יציאת שירה האחרון של וקסמן, "הספוט עליי".
השיר זכה לביקורות חיוביות מטעם מבקרים שונים.
רקע וכתיבה

השיר נכתב והולחן על ידי איגי וקסמן, דולב רם ופן חזות והופק על ידי רם וחזות. היא דיברה על הרקע לכתיבת השיר והצהירה בריאיון לרדיו ynet: ”יצאתי פעם עם גבר שהיה לובש בגדי נשים ותפסתי אותו ונשארתי איתו. זה שיר שמדבר על לקבל את השונה ולהישאר עם מי שאתה אוהב לא משנה מה אומרים מסביב”.
ביקורת

בהמשך לשינוי המוזיקלי שהחלה בסינגל "הספוט עליי" (2022), המשיכה וקסמן בקו דומה גם ב"כלום לא קרה". השיר זכה לביקורות חיוביות. בריאיון מקיף שנערך עם וקסמן לרגל יציאת השיר, נכתב ב-ynet: ”את הקלאסיקות שלה משנות ה-90 כולם מכירים, אבל עכשיו מי שהייתה נערת רוק בניינטיז משחררת שיר חדש עם צליל פופי ושונה מאוד”.
בישראל היום ביקרו לחיוב את הקליפ של השיר וכתבו: ”מעבר למסר החשוב, בקליפ יש סטייל מובהק ועיסוק נרחב באופנה ובמשמעות שלה. וקסמן עצמה לובשת שני לוקים מרעננים, והגברים שמככבים לצידה מופיעים בבגדים שמזוהים עם נשים – חצאיות ונעלי עקב”. בפרוגי נכתב: ”היא מוסיפה ומעצימה אותנו במיוחד!”.
וידאו קליפ

הווידאו קליפ הרשמי של "כלום לא קרה" הועלה ליוטיוב ב-15 בינואר 2023, ביום יציאתו של השיר כסינגל. את הקליפ ביים אמיר אליסיאן. הוא משלב קטעים התואמים לתוכנו הלירי. בהתחלה, ניתן לראות חדר מדרגות בצורת ספירלה. בהמשך, מוצגת כרזה ישנה של וקסמן ועטיפת אלבום האופן השני שלה, לא מחכה יותר לדוור (1997). בהמשך לכך, מתיישבת וקסמן על הספה שבביתה כשבידיה טלפון חוגה ושפתון. היא מקיפה באמצעותו גוף מחוטב של גבר ומצלצלת למישהו, תוך ביצוע הקטע הראשון של השיר. לאחר מכן, ישנה סצנה בה רקדן נמצא בחצר הבית שלה, כשהוא מתאגרף ומבצע תנועות ריקוד שונות.
סצנה מהירה בה מופיעה עטיפת אלבום הבכורה שלה, אדום (1995) מוצגת וזו מתחלפת לסלון של וקסמן, בו יושב דוגמן לבוש למחצה כשהיא מחבקת אותו מאחורה. בהמשך, המצלמה פונה מטה, לכיוון רגליו – הוא נועל נעלי עקב. בסמוך לכך, משתנה הסצנה לאחת שצולמה בשחור-לבן בה וקסמן מבצעת את השיר כשמאחוריה מסך בו מוצגים הדוגמנים. סצנות נוספות בהן היא נמצאת בחדר בצבע אדום משולבות גם כן. בקטע הקודם לזה האחרון, מוצג דוגמן נוסף במטבח ביתה, כשהוא חותך תפוח ובידיו סכין. הוא מדליק סיגריה באמצעות הכיריים והמצלמה פונה מטה בשנית, לכיוון האגן שלו – הוא לובש חצאית.
בסוף הקליפ, רצה וקסמן בביתה, כשהיא מביטה למצלמה ואור מעומעם בצבע אדום מסביבה. לאחר מכן, מתחלפת הסצנה לזו האחרונה בה היא מבצעת הופעת חצר מול שישה דוגמנים ורקדנים.
הופעה

בעקבות הצלחתו של השיר, הוזמנה וקסמן לבצע אותו במצעד הגאווה בתל אביב לשנת 2023, בליווי שישה רקדנים מסביבה.
מיקומי שיא

|   ‏‏‏  מצעדים ודירוגים (2023)> מדינה |   ‏‏‏  מצעדים ודירוגים (2023)> מצעד |   ‏‏‏  מצעדים ודירוגים (2023)> מיקום שיא |   ‏‏‏  מצעדים ודירוגים (2023)>  |
| --- | --- | --- | --- |
|  ישראל | מדיה פורסט | – |  |
היסטוריית יציאות לאור

| אזור | תאריך יציאה | פורמט | חברת תקליטים | מקור |
| --- | --- | --- | --- | --- |
| כלל העולם | 15 בינואר 2023 | הזרמת מוזיקה • הורדה דיגיטלית | ITModels |  |
הערות שוליים

1 2 3 4 5 6 7 8 9 10  איגי וקסמן - כלום לא קרה (Prod. by Doli & Penn), נבדק ב-2023-08-08
↑  איגי וקסמן – הספוט עליי (Prod by Sync & Yinon Yahel), נבדק ב-2023-08-08
1 2 3  אבי שושן, רנין בולוס, איגי וקסמן: "רוצים שנעשה שירים מפעם, כאמנית אני אוהבת לעשות דברים אחרים", באתר ynet, 9 בפברואר 2023
1 2  פאשניסטה אמיתית: הלוק ההיסטרי של איגי וקסמן, באתר www.israelhayom.co.il
1 2  מוזיקה - סיכומוזיקלי:, באתר פרוגי, ‏2023-01-20
↑  איגי וקסמן - כלום לא קרה | מצעד הגאווה 2023, נבדק ב-2023-08-08
| איגי וקסמן |
| --- | --- | --- |
| אלבומי אולפן | אדום • לא מחכה יותר לדוור • בעדינות • מסתובבים |  |
| ערכים קשורים | איפה הילד? • אשלי וקסמן בקשי (בת דודה) • חמי רודנר • ישי אדר • "היכל התהילה" • "יפה לך" |  |
| איגי וקסמן – סינגלים |
| --- | --- | --- |
| אדום | "תישא אותי לאשה" • "תהרוג אותי לאט" • "אדום" • "אין לי מה לומר לך" • "מאוד פרוע" • "פחד" • "יש לי חברה" |  |
| לא מחכה יותר לדוור | "לא מחכה יותר לדוור" • "בדרך למילווקי" • "קח את מה שיש בי" • "שיר הנגב" • "לעצום עיניים" • "תיפצע כשתרוץ אלי שוב" |  |
| בעדינות | "צופה בך" • "רק רגע" • "איש קטן למטה" • "עוד קצת" • "בעדינות" |  |
| מסתובבים | "תמיד אוהב תמיד נפגע" • "משחקת עם בובות" • "דולי פרטון" |  |
| סינגלים אחרים | "בטי בם" • "יש בו אש" • "רק בשביל לקבל חיבוק" • "יש עוד סיכוי" • "אורות וצללים" • "בוא איתי" • "הלכנו לאיבוד" • "הספוט עליי" • "כלום לא קרה" |  |
יעקב יחזקיה גרינוולד (ויגד יעקב)

| --- | --- |

 לידה:  1882 תרמ"ב 
 פטירה:  1941 (בגיל 59 בערך) ב' באדר תש"א 
 תקופת הפעילות:  ?–1941 
 אב:  משה גרינוולד 
 צאצאים:  יוסף גרינוולד 
 
רבי יעקב יחזקיה גרינוולד בחברת תלמידיו, פאפא, הונגריה
הרב יעקב יחזקיה גרינוולד (ה"ויגד יעקב", תרמ"ב, 1882 - ב' באדר תש"א, 1941) היה רבה של קהילת עץ חיים בפאפא שבהונגריה וראש הישיבה בה.
חייו

נולד בצורנא (Csorna) לרב משה גרינוולד, בעל "ערוגות הבושם". למד אצל אביו והיה תלמידו המובהק. בשנת תר"ס (1900) נישא לבת דודו הרב ישראל מנחם ברוין, שהיה אב"ד ברזוביץ. בשנת תרס"ו (1906) התמנה לרב בליקוב. בשנת תרע"ב (1912) התמנה כרבה של צעהלים, במקום דודו הרב אליעזר דוד גרינוולד בעל "קרן לדוד" שעבר לכהן כרבה של אויבר-וישובה.
בשנת תרפ"ד (1924) עבר לכהן כרבה של הוניאד (Hunyad) ועמד בראש ישיבה בעיר. בשנת תרפ"ט (1929) התמנה כרבה של קהילת פאפא, ואף בה עמד בראשות ישיבה גדולה שהייתה מהגדולות והחשובות בהונגריה.
היה חסיד בעלז ושלח רבים מתלמידיו לבעלז.
נפטר בשנת תש"א, ונקבר בבית הקברות היהודי בפאפא. לאחר פטירתו מילא את מקומו בנו, הרב יוסף גרינוולד, כרבה של קהילת עץ חיים בפאפא וכראש הישיבה.
צאצאיו

בנו הרב יוסף גרינוולד הויחי יוסף, ממלא מקומו.
בנו הרב יעקב יחזקיה גרינוולד, ממלא מקום אביו.
בנו הרב ישראל מנחם גרינוולד, האדמור מתולדות יוסף פאפא בורו פארק.
בנו הרב אהרן גרינוולד, דיין של קהילת פאפא בניו יארק.
חתנו הרב אפרים פישל סופר רב קהילת טעמעשוואר ואחר כך רב קהילת פאפא בירושלים.
בנו הרב משה סופר, רב קהילת פאפא בירושלים. חתן הרב ישכר בער רוטנברג אדמו"ר מוודיסלאב
בנו הרב יעקב יחזקיה סופר, רב קהל עדת ישראל טורונטו (בעבר, רב בית הכנסת נר ישראל - זופניק בגבעת שאול). חתנו של הרב ישראל משה דושינסקיא.
חתנו הרב אברהם אביש הגר, ראש כולל פאפא ירושלים.
מתלמידיו

הרב יעקב יצחק ניימן, רב קהילת בעלז במונטריאול
הרב יצחק שלמה אונגר, ראש ישיבת חוג חתם סופר
שלמה לורינץ, חבר הכנסת מטעם אגודת ישראל
מספריו

ויגד יעקב על התורה ומועדים
שו"ת משפטיך ליעקב, באתר היברובוקס
זכות אבות - על מסכת אבות
אגודת אזוב על הגדה של פסח
ברכה ותהלה על ספר תהילים
לקריאה נוספת

שלמה לורינץ, במחיצתם של גדולי התורה חלק ב' עמ' 113–136
לארס וולין

| --- | --- |

 לידה:  1965 (בן 59 בערך) Hökåsen, שוודיה 
 
לארס וולין (בשוודית:Lars Wallin; נולד ב-13 באוגוסט 1965) הוא מעצב אופנה שוודי.
ביוגרפיה

וולין למד ב-"Beckmans designhögskola", בית ספר לעיצוב בסטוקהולם, ב-1995 זכה ב-"Guldknappen", פרס המוענק מדי שנה על ידי מגזין האופנה "Damernas Värld" לקידום עיצוב האופנה בשוודיה, באותה שנה פתח סטודיו משלו.
הוא עיצב את התלבושת לזמרת קרולה במלודיפסטיבלן 2006 וגם לאירוויזיון באותה שנה. הוא גם נודע בכך שעיצב שמלות לנסיכה ויקטוריה ולנסיכה מדלן. בין לקוחותיו נמנים גם ידוענים שוודים נוספים. הוא שואב את סגנון עיצובו מהוליווד ומצרפת של שנות החמישים, בשמלותיו הוא משתמש בחומרים ייחודיים, ב-2012 יצא אוסף תכשיטים שעיצב.
כל אלמנה ויתום לא תענון

| --- | --- |
 מקרא:  שמות, כ"ב, כ"א–כ"ג
 משנה תורה:  ספר המדע, הלכות דעות, פרק ו'
 ספרי מניין המצוות:  ספר המצוות, לאו רנ"ו ספר החינוך, מצווה ס"ה
 
כָּל אַלְמָנָה וְיָתוֹם לֹא תְעַנּוּן הוא איסור מן התורה לצער אלמנה ויתום.
המקור בתורה

נאמר בתורה:
כָּל אַלְמָנָה וְיָתוֹם לֹא תְעַנּוּן. אִם עַנֵּה תְעַנֶּה אֹתוֹ, כִּי אִם צָעֹק יִצְעַק אֵלַי - שָׁמֹעַ אֶשְׁמַע צַעֲקָתוֹ. וְחָרָה אַפִּי וְהָרַגְתִּי אֶתְכֶם בֶּחָרֶב, וְהָיוּ נְשֵׁיכֶם אַלְמָנוֹת וּבְנֵיכֶם יְתֹמִים.
במכילתא (מסכתא דנזיקין, פרשה יח) נחלקו תנאים על אזכור האלמנה והיתום: לדעת רבי ישמעאל דין האלמנה והיתום ככל אדם, שאסור לענותו, והוזכרו רק כדוגמה ("דיבר הכתוב בהווה". רש"י). לדעת רבי עקיבא הכתוב עוסק באלמנה ויתום בלבד.
פוסקי ההלכה נטו לדעת רבי עקיבא.
לדעת הרמב"ם (ספר המצוות, לא תעשה רנ"ו) איסור זה נמנה כלאו אחד משס"ה מצוות לא תעשה. הרמב"ן (בהשגותיו שם) חולק, ולדעתו המילה "אם ענה תענה אותו" (שמוסבת הן על האלמנה והן על היתום, אך בלשון יחיד) מלמדת שכל אחד מהם נמנה כלאו בפני עצמו.
האלמנה והיתום

ה"אלמנה" מוזכרת במקרא פעמים רבות בין העניים הזקוקים לתמיכה חומרית. ברם, בהקשר כאן מציינים הראשונים שהדברים אמורים גם באלמנה עשירה ואפילו אלמנתו של מלך, מפני ש"דמעתה מצויה ונפשה שפלה". הדבר נלמד מהלשון המכלילה: "כל אלמנה". יש שהעלה אפשרות שדין זה נוהג גם בגרושה.
"יתום" הוא היתום מאב או מאם, וכל עוד הוא תלוי באחרים ואיננו מסוגל להתפרנס בכוחות עצמו
ועד אימתי נקראים יתומים לעניין זה--עד שלא יהיו צריכין לאדם גדול להיסמך לו לאומנם ולהיטפל בהן, אלא יהיה עושה כל צורכי עצמו לעצמו כשאר כל הגדולים.
איסור ה'עינוי' וחובת הסיוע

במכילתא למדו מכפל הלשון "אם ענה תענה" שאין הבדל בין עינוי מרובה למועט. אף הובאה במדרש דוגמה קיצונית ל'עינוי', שכאשר יתום ואלמנה באים לרב לשאול שאלה, והוא מתעכב "עד שתהא גומע כוסך, או עד שתהא נועל סנדלך, או עד שתהא עוטף טליתך" - הרי זה 'עינוי'.
פוסקי ההלכה למדו מכאן לא רק איסור על התנהגות שלילית כלפי יתום ואלמנה, אלא גם חיוב לדאוג לרווחתם.
כך הגדיר הרמב"ם (הלכות דעות ו, י) את המצווה:
חייב אדם להזהר ביתומים ואלמנות, מפני שנפשן שפלה למאד ורוחם נמוכה... והיאך נוהגין עמהן? לא ידבר אליהם אלא רכות, ולא ינהוג בהן אלא מנהג כבוד, ולא יכאיב גופם בעבודה ולבם בדברים קשים, ויחוס על ממונם יותר מממון עצמו. כל המקניטן או מכעיסן או הכאיב להן או רָדָה בהן או איבד ממונן - הרי זה עובר בלא תעשה, וכל שכן המכה אותם או המקללן.
לדעת בעל ספר החינוך (מצווה סה) תקנות חכמים בדיני ממונות לטובת יתומים ואלמנות הן בהשראת מצווה זו. לדעתו, חובה על בית הדין למנות אפוטרופוס על נכסי היתומים כדי לנהלם כראוי. כמו כן קבעו חכמים, שמי שבידו שטר חוב על נכסי יתומים - אינו פורע את חובו מן הירושה עד שיישבע שאביהם לא פרע את חובו. ככלל נאמר בתלמוד שבית הדין הם "אביהם של יתומים".
העונש למי שעובר על האיסור

בתורה הוזכר עונש בידי שמיים למי שמענה יתום ואלמנה, מידה כנגד מידה: "אִם עַנֵּה תְעַנֶּה אֹתוֹ, כִּי אִם צָעֹק יִצְעַק אֵלַי - שָׁמֹעַ אֶשְׁמַע צַעֲקָתוֹ. וְחָרָה אַפִּי וְהָרַגְתִּי אֶתְכֶם בֶּחָרֶב, וְהָיוּ נְשֵׁיכֶם אַלְמָנוֹת וּבְנֵיכֶם יְתֹמִים".
בידי אדם, לדעת הרמב"ם אין מענישים את העובר על האיסור. אחד הנימוקים לכך הוא שהאיסור איננו מעשה מוגדר כל צורכו, וגם תמיד יוכל המענה לטעון שהתכוון לטובתם (ראו להלן).
על אף שאין ענישה בידי בית הדין,  בעל מנחת חינוך דן באפשרות שהמצער יתום ואלמנה יהיה פסול לעדות.
ה'עינוי' המותר

הרמב"ם (שם) מסייג את האיסור:
במה דברים אמורים? בזמן שעינה אותן לצורך עצמו, אבל עינה אותם כדי ללמדן תורה או אומנות או להוליכן בדרך ישרה - הרי זה מותר. ואף על פי כן לא ינהוג בהן מנהג כל אדם, אלא יעשה להם הפרש וינהלם בנחת וברחמים גדולים וכבוד.
בלשון פירוש ספורנו (שמות שם): "אם תענהו ליסרו ולהיטיב לו - אין זה אלא גמילות חסדים". כיוצא בזה מסופר בתלמוד שרב הונא היה מעניש את חייא בר רב, בנו היתום של רב, כדי לחנכו. על פי גרסאות מסוימות, מקור ההיתר 'לענות' יתום לתועלתו הוא כבר במכילתא דרשב"י.
ביאורים

↑  הבדל בינם לבין תלמידים אחרים.
הערות שוליים

↑  ספר שמות, פרק כ"ב, פסוקים כ"א–כ"ג
↑  אמנם המצווה "ואהבת לרעך כמוך" שוללת עינויו של כל אדם, אבל האיסור המיוחד כאן, עם חומרתו היתירה כמפורט בהמשך הפסוקים, נאמר על אלמנה ויתום בלבד.
↑  משנה תורה לרמב"ם, ספר המדע, הלכות דעות, פרק ו', הלכה י' 
 ספר מצוות גדול מצות עשה ק"פ, ועוד.
↑  כמו בדברים יד, כט
↑  רמב"ן בשמות שם
↑  משנה תורה לרמב"ם, ספר המדע, הלכות דעות, פרק ו', הלכה י'.
↑  רמב"ן שם.
↑  רבי אברהם בן הרמב"ם בפירושו לשמות שם.
↑  מנחת חינוך מצווה סה, באתר אוצר הספרים היהודי השיתופי
↑  משנה, מסכת שבועות, פרק ז', משנה ז'. יש אומרים שאין קשר בין הדברים: דין זה נוהג בכל מי שבא לפרוע את חובו שלא בנוכחות בעל החוב, ללא הבדל בין יתומים קטנים לגדולים או גם כשבעל החוב לא מת אלא נעדר מסיבה אחרת (מנחת חינוך, שם).
↑  תלמוד בבלי, מסכת גיטין, דף ל"ז, עמוד א'; תלמוד בבלי, מסכת בבא קמא, דף ל"ז, עמוד א'
↑  הלכות דעות, שם
↑  ספר החינוך, שם. וראו מנחת חינוך סה, ח אות ח
↑  מנחת חינוך סה, ח
↑  תלמוד בבלי, מסכת ערכין, דף ט"ז, עמוד ב'
↑  ראו 'תורה שלמה' משפטים אות שעט
| ספר שמות |
| --- | --- | --- |
| פרשת שמות | גזירות פרעה • שעבוד מצרים • משה בתיבה • בתיה בת פרעה • בריחת משה למדין • הסנה הבוער • צפורה במלון • משה בארמון פרעה |  |
| פרשת וארא | עשר מכות מצרים • מכת דם • מכת צפרדע • מכת כינים • מכת ערוב • מכת דבר • מכת שחין • מכת ברד |  |
| פרשת בא | מכת ארבה • מכת חושך • פסח מצרים • מכת בכורות • יציאת מצרים • קידוש בכורות • תפילין |  |
| פרשת בשלח | עמוד הענן ועמוד האש • קריעת ים סוף • שירת הים • שירת מרים • מרה • אילם • מן • פרשת המן • תחום שבת • מסה ומריבה • רפידים • מלחמת עמלק |  |
| פרשת יתרו | יתרו וצפורה • עצת יתרו • שלושת ימי ההגבלה • מעמד הר סיני • עשרת הדיברות • לא תעשון אתי |  |
| פרשת משפטים | עבד עברי • אמה עברייה • חובל • נזקי בהמה (קרן, שן ורגל) • נזקי בור • נזקי אש • גנבה והבא במחתרת • דיני שומרים • מפתה • כל אלמנה ויתום לא תענון • טרפה • אחרי רבים להטות • ברית האגנות • לוחות הברית |  |
| פרשת תרומה | בניית המשכן • ארון הברית • הכפורת • הכרובים • השולחן • המנורה • יריעות המשכן • קרשי המשכן • האדנים • הפרוכת • מזבח הנחושת • קלעי חצר המשכן. |  |
| פרשת תצוה | הדלקת הנרות במקדש • בגדי כהונה • קורבן התמיד • שבעת ימי המילואים • חנוכת המשכן • מזבח הזהב |  |
| פרשת כי תשא | מחצית השקל • כיור הנחושת • קטורת הסמים • שמן המשחה • חטא העגל • שבירת הלוחות • שלש עשרה מידות הרחמים • קרינת פני משה |  |
| פרשת ויקהל | יריעות המשכן • קרשי המשכן • הארון • השולחן • המנורה • מזבח הזהב • מזבח הנחושת • כיור  • קלעי החצר |  |
| פרשת פקודי | סיכום הקמת המשכן • חנוכת המשכן |  |
| דמויות בספר | שפרה ופועה • עמרם • יוכבד • משה • אהרן • מרים הנביאה • פרעה • בתיה • יתרו • צפורה • נחשון בן עמינדב • יהושע בן נון • בצלאל בן אורי • אהליאב בן אחיסמך |  |
ספר בראשית • ספר שמות • ספר ויקרא • ספר במדבר • ספר דברים
כתב מחול

כתב תנועה של פרידריך אלברט זורן
כתב מחול, או בשמו הנוסף כתב תנועה, הוא תיאור גרפי של תנועה בעלת 4 עד 5 ממדים באמצעות סימנים. ארבעת הממדים היסודיים הם הזמן ושלושת צירי המרחב. הממד החמישי שמתועד רק בחלק משיטות כתב המחול הוא הדינמיקה, שכוללת את האיכות, התחושה ואופן הביטוי של התנועה.
היסטוריה

תיאורים ראשוניים מילוליים של ריקוד ותנועה נמצאו בהודו בספר המתואר למאה ה-2 לפני הספירה.
תיאורים אלו המשמשים כתבניות ובסיס ליצירה היו בשימוש עוד בחצר המלוכה הצרפתית של לואי ה-14 והיוו חלק חשוב ביצירת הריקודים הפורמליים, רישומים אלו היו הבסיס למערכת הסימון עבור ריקודים אלו.
במהלך המאה ה-15 בתקופת הרנסאנס נכתבו חיבורים רבים על מחול בצורת תיאורים ואיורים, מערכת הסימונים הראשונה נמצאה בקטלוניה ושימשה כסימנים לייצוג קיצורי האותיות באיטליה, צרפת וספרד כדי להקליט את ריקודי הבסה דנזה הפופולריים באותה התקופה.
המאה ה-20 עמדה בסימן הופעתן של מערכות סמלים מופשטות. השיטה שפיתח ולדימיר סטפנוב בסוף המאה ה-19 שוכללה על ידי ואצלב ניז'ינסקי. שיטות נוספות פותחו על ידי מרגרט מוריס, רקדנית, מורה וכוריאוגרפית בריטית, רודולף לאבאן ההונגרי, ורבות נוספות. בישראל נפוץ השימוש בכתב מחול שהמציאה הכוריאוגרפית ותאורטיקנית המחול נועה אשכול יחד עם תלמידה, האדריכל אברהם וכמן.
כתב מחול ביצירות עכשוויות

כיום, נעשה שימוש במערכת סימונים מופשטת ביצירות עכשוויות בקרב להקות מובילות בתעשייה הישראלית כך למשל ביצירה "שדה 21" של להקת בת שבע.
נעשה שימוש מופשט בכתב המחול כך שכל רקדן ביצירה ייצג כמעין מספר ולפי החלוקה למספרים נוצרו קומפוזיציות של מפגשים בחלל כך שנוצרה יצירה של ממש.
כתב מחול הוא הייצוג הסמלי של תנועה וצורה של ריקוד אנושי בכתב או ציור תוך שימוש בשיטות כמו סמלים ודמויות גרפיות, מיפוי תנועות גוף, מערכות מספריות ותווי אותיות ומילים. במשך ההיסטוריה הומצאו מספר מערכות רישום למחולות בדומה אל מוזיקה שרבות מהן נועדו לתעד סוגים מסוימים של ריקוד. ציון ריקוד הוא סימון ריקוד המתועד המתאר סוג של סגנון מסוים.
שתי מערכות סימון ריקודים פופולריות המשמשות בתרבות המערבית הן ניתוח תנועה לאבאן (הידוע גם בשם Kinetography Laban) וכתב מחול בנש. אחרים כוללים סימון תנועה כגון כתב התנועה אשכול-וכמן.
מערכות רישום לריקודים רבות מיועדות לסוג ספציפי של ריקוד. דוגמאות למערכות מסוג זה כוללות סימון "ריקוד שורטנד" לריקודים מישראל, רישום מוריס לריקוד מוריס, וכתב המחול ביושמפ-פוילט לריקוד בארוק. כתוצאה מכך, מערכות אלה בדרך כלל אינן יכולות לתאר בצורה יעילה סוגים אחרים של ריקוד.
סוגי כתב מחול > כתב מחול לאבאן

מערכת סימון לתנועה המבטאת מושגים ספציפיים לניתוח וחשיבה על התנועה, מספקת תיאורים מפורטים לניתוח המבני של היצירה, ובאמצעותה ניתן לתאר כל פרט בתנועה. מערכת זו הופכת למורכבת מידי לשימוש עבור יצירות בהן ניכר כי יש ריבוי של תווים וסמלים.
סוגי כתב מחול > כתב מחול אשכול-וכמן

מערכת סימון לתנועה המתבססת על שיטה אנליטית המגדירה יחידות נחוצות לתיאור גוף האדם במרחב והזמן. ניתן לשימוש לפני אירוע הריקוד.
כדי לבסס רישום והוראות לגבי התנועה או לאחר אירוע הריקוד במטרה לתאר אירוע זה ולשמר את היצירה. מדובר בשפה רבת עוצמה.
ראו גם

כוריאוגרפיה
הערות שוליים

1 2 3  Dance notation, Encyclopedia Britannica (באנגלית)
↑  Katerina El Raheb, Yannis Ioannidis, From Dance Notation to Conceptual Models: A Multilayer Approach, Proceedings of the 2014 International Workshop on Movement and Computing, MOCO '14, Association for Computing Machinery, 2014-06-16, עמ' 25–30 doi: 10.1145/2617995.2618000
↑  Tali Ronen, Emilia Florina Grosu, “It’s easy to learn from movement”: learning through the Eshkol-Wachman Movement Notation (EWMN), Palestrica of the third millennium – Civilization and Sport, 3 15, יולי-ספטמבר 2014, עמ' 193–199
| --- | --- |
בקרת זהויות :  NKC: ph276424 
ערך זה הוא קצרמרבנושא מחול. אתם מוזמנים לתרום לוויקיפדיה ו.
יובל היהלום למלכות אליזבת השנייה

אליזבת השנייה ובעלה פיליפ, דוכס אדינבורו, ביום הכתרתה
יובל היהלום למלכות אליזבת השנייה (באנגלית: Diamond Jubilee of Queen Elizabeth II) הוא אירוע רב לאומי שנחגג בשנת 2012 לציון 60 שנות מלכותה של אליזבת השנייה בממלכה המאוחדת וביתר ממלכות חבר העמים. אליזבת השנייה עלתה לשלטון ב-6 בפברואר 1952 לאחר מות אביה, המלך ג'ורג' השישי, ומלכה על בריטניה ועל שבע ממלכות נוספות. ביובל היהלום למלכותה היא מלכה על 16 ממלכות, מהן 12 היו מושבות בריטיות או דומיניונים בעת שעלתה לשלטון.
המלכה ויקטוריה הייתה היחידה שבין מונרכי הממלכה המאוחדת אשר חגגה אף היא יובל יהלום לשלטונה (בשנת 1897) אולם אליזבת השנייה עקפה אפילו אותה כאשר חגגה 70 למלכותה בשנת 2022, חודשים ספורים לפני לכתה לעולמה.
אירועים לרגל יובל היהלום > אירועים במדינות חבר העמים הבריטי

במפגש ראשי מדינות חבר העמים שנערכה ב-2011 בפרת' שבאוסטרליה הכריז ראש ממשלת בריטניה, דייוויד קמרון על הקמת קרן יובל היהלום של המלכה אליזבת (Queen Elizabeth Diamond Jubilee Trust) שהוקמה רשמית ב-6 בפברואר 2012 (יום היובל לעלייתה לשלטון). מטרת קרן זו היא לתמוך בארגוני צדקה במדינת חבר העמים הבריטי ולקדם פעילות תרבות, בריאות וחינוך. ראש ממשלת אוסטרליה ג'וליה גילארד הכריזה כי אוסטרליה תתרום 5.4 מיליון דולרים אוסטרלים לקרן זו; ואחריה תרמה ניו זילנד מיליון דולרים אוסטרליים לקרן.
ב-4 ביוני הושאו אלפי משואות ברחבי חבר העמים הבריטי. בעת תכנון האירוע הוחלט על השאת 2,012 משואות, אולם לבסוף הושאו יותר מ-4,000 משואות, כאשר האחרונה שבהן הודלקה על ידי המלכה עצמה בארמון בקינגהאם. הראשונה במשואות הודלקה בטונגה, ולאחריה הודלקו משואות במדינות חבר העמים קניה, אוסטרליה, ניו זילנד, פקיסטן, סרי לנקה, ובמדינות שונות בים הקריבי וקנדה.
אירועים לרגל יובל היהלום > בריטניה

אירועי היובל השונים אורגנו ותואמו על ידי מועצת המלכה.
לוגו חגיגות היובל נבחר בתחרות במסגרת תוכנית הילדים של ה-BBC "פיטר הכחול". הלוגו נבחר מבין ציורי ילדים שנשלחו לתוכנית, והזוכה הייתה קתרין דיוור.
האירוע הראשון שבמסגרתו צוין היובל היה אירוע "העולם מגיע לווינזדור" (The World Comes to Windsor), אירוע לציין את אהבת המלכה לסוסים, ואת ביקורה ב-250 מדינות במהלך כהונתה. במסגרת האירוע נערכה תצוגת סוסים בה השתתפו 550 סוסים ו-1,100 רוכבים מרחבי העולם. האירוע נערך ב-10, 11 וב-13 במאי 2012, כחלק מאירועי תצוגת הסוסים המלכותית של וינדזור.
ב-18 במאי 2012 ערכה המלכה אליזבת ארוחת צהריים לעשרים ראשי מדינות בטירת וינדזור.
ב-5 בינואר 2010 הוחלט על קביעת חג מיוחד ב-4 ביוני וב-5 ביוני 2012 לציון המאורע.
ב-6 בפברואר נערך מטח כבוד על גדת נהר התמזה לציון היובל.
ב-20 במרץ נשאה המלכה נאום חגיגי בפרלמנט הבריטי לציון היובל.
ב־19 במאי נערך מצעד צבאי מיוחד בטירת וינדזור לציון היובל.
חגיגות היובל החלו ב-3 ביוני 2012 במסיבות רחוב ובמשט יובל היהלום בתמזה בו משתתפות 1,000 ספינות (המשט הגדול ביותר בתמזה מזה 350 שנים).
קונצרט יובל היהלום נערך בחזית ארמון בקינגהאם ב-4 ביוני.
לציון היובל הוענק לרובע גריניץ' מעמד מיוחד של רובע מלכותי. בנוסף, נערכה תחרות בין עיירות שונות ברחבי הממלכה המאוחדת להענקת להן מעמד עיר, או למתן לראש העיר התואר "לורד". 25 ערים השתתפו בתחרות, והתואר עיר הוענק לצ'למספורד באנגליה, לפרת' שבסקוטלנד ולסנט אסף שבוויילס. לראש העיר של העיר ארמאז' הוענק התואר "לורד ראש העיר" (Lord Mayor).
אירועים לרגל יובל היהלום > אוסטרליה

במסגרת חגיגות יובל היהלום ביקרו באוסטרליה הנסיך צ'ארלס וקמילה, רעייתו.
המטבעה המלכותית האוסטרלית הטביעה מטבע 50 סנט אוסטרלי מיוחד עשוי כסף לציון היובל.
תפילה מיוחדת לציון היובל נערכה בכנסיית סנט ג'יימס שבסידני בנוכחות מושל ניו סאות' ויילס והקרדינל ג'ורג פל.
טקס לציון היובל נערך בפרלמנט האוסטרלי ב-6 בפברואר 2012.
אירועים לרגל יובל היהלום > איי שלמה

הנסיך ויליאם, דוכס קיימברידג', ורעייתו קתרין ביקרו באיי שלמה לציון יובל היהלום.
אירועים לרגל יובל היהלום > ברבדוס

לציון יובל היהלום ביקרו בברבדוס הנסיך אדוארד, דוכס אדינבורו וסופי רעייתו ב-23 וב-24 בפברואר 2012.
ב-3 ביוני נערכה תפילה חגיגית בכנסייה האנגליקנית מרי בברידג'טאון.
אירועים לרגל יובל היהלום > בליז

לציון יובל היהלום ביקר הנסיך הארי ב-2 וב-3 במרץ 2012. במהלך הביקור נערכו טקסים בבלמופן ובסן אגנציו. רשות הדואר של בליז הנפיקה מספר בולים לציון המאורע, באירוע הנפקה בנוכחות הנסיך, ולאחר מכן הנסיך חנך שדרה על שמה של המלכה.
אירועים לרגל יובל היהלום > גיברלטר

לציון היובל ביקרו הנסיך אדוארד, דוכס אדינבורו, ורעייתו סופי בגיברלטר בין ה-11 וה-13 ביוני 2012.
אירועים לרגל יובל היהלום > ג'מייקה

לרגל היובל ביקר הנסיך הארי בג'מייקה בין ה-5 וה-8 במאי 2012 והשתתף במספר אירועים וטקסים לרגל היובל. בין היתר, הנסיך השתתף באימון צבא ג'מייקה ובאימון ריצה של יוסיין בולט באוניברסיטת איי הודו המערבית שבמונה, וקיבל תואר של כבוד מאוניברסיטה זו.
אירועים לרגל יובל היהלום > טובלו

הנסיך ויליאם, דוכס קיימברידג', ורעייתו קתרין ביקרו בטובלו לציון יובל היהלום.
אירועים לרגל יובל היהלום > ניו זילנד

הבנק של ניו זילנד הנפיק מטבע דולר ניו זילנד מיוחד עשוי כסף לציון היובל.
ב-7 בפברואר נערך טקס מיוחד בבית המחוקקים של ניו זילנד, והנסיך צ'ארלס ורעייתו קאמילה ביקרו בניו זילנד בנובמבר 2012.
אירועים לרגל יובל היהלום > קנדה

לרגל היובל הטביעה המטבעה המלכותית הקנדית סדרת מטבעות.
בעת ביקור המלכה בקנדה בשנת 2010 חנכה אליזבת השנייה גן בבית המלכה שבמניטובה לרגל היובל. כמו כן, במהלך הביקור, נחנך באחוזת רידו שבאוטווה חלון ויטרז' המציין את המלכה אליזבת ואת המלכה ויקטוריה.
במהלך שבוע יובל היהלום (Diamond Jubilee Week) שהחל ב-6 בפברואר 2012, נערכו טקסים ברחבי קנדה, בבית המחוקקים של קנדה ובבתי המחוקקים של פרובינציות קנדה. על בתי המחוקקים הונפו דגלי המלכה (וזאת בהרשאה מיוחדת של המלכה, שכן יש להניף את נס המלכה רק כאשר היא נוכחת במבנה). בצהריי אותו היום ניגן הקרילון של מגדל השלום באוטווה מחווה מיוחדת למלכה. כמו כן, בטקס באחוזת רידו חולקו 60 המדליות הראשונות מבין 60,000 המדליות המיוחדות שהונפקו לציון היובל ואשר חולקו במהלך השנה לאזרחי קנדה אשר הצטיינו בפעולתם למען החברה.
לרגל היובל, ביקרו הנסיך צ'ארלס ורעייתו קמילה בקנדה בחודש מאי 2012.